CELEX: 32015B1614
Language: et
Date: 2015-04-29 00:00:00
Title: Euroopa Parlamendi otsus (EL) 2015/1614, 29. aprill 2015, üldeelarve täitmisele heakskiidu andmise kohta, I jagu – Euroopa Parlament

30.9.2015   
            
            
               ET
            
            
               Euroopa Liidu Teataja
            
            
               L 255/1
            
         
      EUROOPA PARLAMENDI OTSUS (EL) 2015/1614,
      29. aprill 2015,
      üldeelarve täitmisele heakskiidu andmise kohta, I jagu – Euroopa Parlament
      EUROOPA PARLAMENT,
      
                  —
               
               
                  võttes arvesse Euroopa Liidu 2013. aasta üldeelarvet (1),
               
            
                  —
               
               
                  võttes arvesse Euroopa Liidu 2013. aasta konsolideeritud raamatupidamise aastaaruannet (COM(2014) 510 – C8-0147/2014) (2),
               
            
                  —
               
               
                  võttes arvesse 2013. aasta eelarve täitmise ja finantsjuhtimise aruannet, I jagu – Euroopa Parlament (3),
               
            
                  —
               
               
                  võttes arvesse siseaudiitori 2013. aasta aruannet,
               
            
                  —
               
               
                  võttes arvesse kontrollikoja aastaaruannet eelarveaasta 2013 eelarve täitmise kohta koos institutsioonide vastustega (4),
               
            
                  —
               
               
                  võttes arvesse vastavalt Euroopa Liidu toimimise lepingu artiklile 287 tehtud kontrollikoja avaldust, (5) mis kinnitab 2013. aasta raamatupidamise aastaaruande usaldusväärsust ja selle aluseks olevate tehingute seaduslikkust ja korrektsust,
               
            
                  —
               
               
                  võttes arvesse Euroopa Liidu toimimise lepingu artikli 314 lõiget 10 ja artiklit 318,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (6),
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (7) eriti selle artikleid 164, 165 ja 166,
               
            
                  —
               
               
                  võttes arvesse juhatuse 27. aprilli 2005. aasta otsust Euroopa Parlamendi eelarve täitmise sise-eeskirja kohta, (8) eriti selle artiklit 13,
               
            
                  —
               
               
                  võttes arvesse oma 16. veebruari 2012. aasta resolutsiooni 2013. aasta eelarvemenetluse suuniste kohta – I, II, IV, V, VI, VII, VIII, IX ja X jagu (9),
               
            
                  —
               
               
                  võttes arvesse oma 29. märtsi 2012. aasta resolutsiooni Euroopa Parlamendi 2013. aasta tulude ja kulude eelarvestuse kohta (10),
               
            
                  —
               
               
                  võttes arvesse kodukorra artiklit 94, artikli 98 lõiget 3 ja V lisa,
               
            
                  —
               
               
                  võttes arvesse eelarvekontrollikomisjoni raportit (A8-0082/2015),
               
            
                  A.
               
               
                  arvestades, et president võttis Euroopa Parlamendi 2013. aasta raamatupidamise aastaaruande vastu 25. juunil 2014. aastal;
               
            
                  B.
               
               
                  arvestades, et peasekretär kui peamine volitatud eelarvevahendite käsutaja tõendas 6. novembril 2014. aastal, et ta on piisavalt kindel, et Euroopa Parlamendi eelarve jaoks ette nähtud vahendeid on kasutatud ettenähtud eesmärkidel ja kooskõlas usaldusväärse finantsjuhtimise põhimõttega;
               
            
                  C.
               
               
                  arvestades, et kontrollikoja auditis märgiti 2013. aasta halduskulude kohta, et kõik institutsioonid kasutasid määruses (EL, Euratom) nr 966/2012 sätestatud järelevalve- ja kontrollisüsteeme rahuldavalt;
               
            
                  D.
               
               
                  arvestades, et määruse (EL, Euratom) nr 966/2012 artikli 166 lõikes 1 nõutakse, et kõik liidu institutsioonid võtaksid kõik asjakohased meetmed, et järgida eelarve täitmisele heakskiidu andmist käsitlevale Euroopa Parlamendi otsusele lisatud tähelepanekuid;
               
            
         1.   
         
            annab heakskiidu presidendi tegevusele Euroopa Parlamendi 2013. aasta eelarve täitmisel;
         
      
      
         2.   
         
            esitab oma tähelepanekud alltoodud resolutsioonis;
         
      
      
         3.   
         
            teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Liidu Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
         
      
      
         
            
               President
            
            Martin SCHULZ
         
         
            
               Peasekretär
            
            Klaus WELLE
         
      
      
         (1)  ELT L 66, 8.3.2013.
      
         (2)  ELT C 403, 13.11.2014, lk 1.
      
         (3)  ELT C 201, 30.6.2014, lk 1.
      
         (4)  ELT C 398, 12.11.2014, lk 1.
      
         (5)  ELT C 403, 13.11.2014, lk 128.
      
         (6)  EÜT L 248, 16.9.2002, lk 1.
      
         (7)  ELT L 298, 26.10.2012, lk 1.
      
         (8)  PE 349.540/Bur/ann/fin.
      
         (9)  ELT C 249 E, 30.8.2013, lk 18.
      
         (10)  ELT C 257 E, 6.9.2013, lk 104.